Mulao wa Leza ne mutyipo wandi kebishintangapo (17, 18)
6 Nanshi, pano potwashiya lufundijo lubajinji+ lwa myanda ya Kidishitu, twielelei’ko bininge tufikile pa butame,+ pampikwa kwala kyalwilo dikwabo, ko kunena’mba, kwisāsa ku mingilo mifwe ne lwitabijo mudi Leza,2 bufundiji bwa mbatyijo ne kutenteka ba makasa,+ lusangukilo lwa bafwe+ ne butyibi bwa nyeke.3 E motukalongela, shi bine Leza uswile.4 Mwanda ku boba bamunikīlwe,+ batompa ne ku kyabuntu kya ku bitupu kya mūlu, kadi batambula ne mushipiditu ujila,5 batompa ne ku kinenwa kilumbuluke kya Leza ne ku bukomo bwa ngikadilo ya bintu ikāya’ko,*6 ino bapona,+ kebibwanikapo kwibalwija monka ku kwisāsa, mwanda abo bene bapopelanga monka Mwanā Leza ku mutyi ne kumufwija bumvu ku meso a bantu.+7 Mwanda nshi itambulanga dyese dya kwa Leza shi itoma mema a mvula unokelanga’po divule, kupwa yameneja munamuna ya kamweno ku boba badiminwe’yo.8 Inoko shi imeneje miba ne bapimbye, ipelwanga kadi idi pabwipi na kufingwa mafingo, ku mfulo ikasōkwa mudilo.9 Ino kudi banwe, baswedibwe, tukulupile na kusumininwa bintu bilumbuluke, bintu bya lupandilo, nansha shi tubanena namino.10 Mwanda aye Leza ke mukondamepo wa kwilwa mingilo yenu ne buswe bomwalombwele mwanda wa dijina dyandi,+ pa kwingidila bajila ne kadi mukyendelela kwibengidila.11 Ino batwe tusaka’mba banwe bonso mulombole bupyasakane bumo bonka mwa kwikadila na kikulupiji kikatampe kya lukulupilo+ kufika ne ku mfulo,+12 amba muleke kwikala na mulēle,+ ino mwiule boba bakapyana milao kupityila ku lwitabijo ne kitūkijetyima.13 Mwanda Leza pawālaile Abalahama, byakādipo ubwanya kutyipa mu dijina dya muntu utabukile bukata, wātyipile mu dijina dyandi aye mwine,+14 amba: “Bine nkakweselanga dyese, kadi bine nkakuvudijanga.”+15 Ebiya Abalahama pa kupwa kulombola kitūkijetyima, wātambwile uno mulao.16 Mwanda bantu batyipanga mu dijina dya yewa utabukile bukata, kadi mutyipo wabo upwanga lupata lo-lonso, mwanda ao kyo kyeya kobadi.+17 Ne Leza nandi mo monka, paāsakile kulombola patōka bampyana ba mulao+ amba mpango* yandi keishintangapo, wākulupije’byo* na mutyipo,18 pa kusaka’mba mu bintu bibidi bya kubulwa kushinta kemukokejapo Leza kubepa,+ batwe banyemene twaenda mwa kufyama, twikale na bukankamane bukatampe bwa kukwatyija pototo lukulupilo lwitutūdīlwe kumeso.19 Tudi na luno lukulupilo+ pamo bwa ñanga wa muya wetu,* lwa binebine kadi lushimate, kadi lutwelanga munda mwa mpashila,+20 mwatwelele pa mwanda wetu yewa wetubadikile, Yesu,+ mwine waikala ke kitobo mukatampe nyeke mu muswelo wa Melekisedeka.+
bem_Latn bem_Latn